Михайлов Иннокентий Николаевич

Михайлов Иннокентий Николаевич (1922 төр.) — Аҕа дойду Улуу сэриитин кыттыылааҕа.

1922 сыллаахха сэтинньи 24 күнүгэр Ньурба улууһун Хаҥалас нэһилиэгэр төрөөбүт. 

1936—1942 сс. Үөһээ Бүлүү оройуонугар кыһыл көмүһү хостуур артыалга үлэлээбит.

Аҕа дойду сэриитигэр 1942 сыл бэс ыйын 22 күнүгэр ыҥырыллыбыт. Иркутскай тыатыгар байыаннай үөрэҕи ааспыт. 11-с аармыйа 695-с стрелковай полка састаабыгар Сталинград фронугар 1942 сыллаахха сэриилэспит. Ленинград фронугар 147-с СП кэккэтигэр сэриилэспит, Ленинград көмүскэлин кыттыылааҕа. 

Хаҥас бүлгүнүгэр балаҕан ыйын 23 күнүгэр бааһырбыт. Биир ый устата Рыбинскай куоракка эмтэнэн баран Харьков туһаайыытыгар сэриилэспит. Бу сылдьан ойоҕостотон госпитальга киирбит. 1944 с. Войсковой тимир суоллааҕы аармыйаҕа сулууспалаабыт. Ленинград уобалаһыгар сэрии суолун суһал бириэмэҕэ оҥорон биэрэрбит диэн суруйар 1970 сыллаахха суруйбут ахтыытыгар.

Сэрии кэнниттэн төрөөбүт дойдутугар Хаҥалас нэһилиэгэр «Кыһыл сухаһыт» (Красный пахарь) колхозка үлэлээбит.

Кыайыы 40 сылыгар Аҕа дойду сэриитин II истиэпэннээх уордьанынан (06.04.1985), Сталинград көмүскэлин иһин, «Аҕа дойду Улуу сэриитигэр Германияны кыайыы иһин 1941-1945 сс.» уо. д. а. мэтээллэринэн наҕараадаламмыт.

Бүлүү куоратыгар олорор.

 Быһаарыылар 

 Сигэлэр 
 Биографии участников войны: Михайлов Иннокентий Николаевич

Категория:Дьон алпаабытынан
Категория:1922 сыллаахха төрөөбүттэр
Категория:Сэтинньи 24 күнүгэр төрөөбүттэр
Категория:Хаҥалас нэһилиэгэр (Ньурба улууһа) төрөөбүттэр
Категория:Аҕа дойду Улуу сэриитин кыттыылаахтара:Ньурба улууһа
Категория:Сталинградтааҕы кыргыһыы кыттыылаахтара
Категория:Аҕа дойду сэриитин II ст. уордьанын кавалердара
Категория:«Аҕа дойду Улуу сэриитигэр Германияны кыайыы иһин 1941-1945 сс.» мэтээлинэн наҕараадаламмыттар
Категория:«Сталинград көмүскэлин иһин» мэтээлинэн наҕараадаламмыттар